John Hughes (forretningsmann)

John James Hughes (født 25. juni 1815 i Merthyr Tydfil i Wales, død 17. juni 1889 i St. Petersburg i Russland) var en britisk forretningsmann og grunnlegger av en metallurgisk fabrikk i den etter ham oppkalte ukrainske byen Jusovka (Юзовка, fra 1924 Stalino og fra 1961 Donetsk).

 Bakgrunn og liv 
Hughes' far var ingeniør og leder for et metallverk i Merthyr Tydfil. Han begynte sin karriere under farens tilsyn. I en alder av 29 år ervervet han et skipsverft, og som 36-åring eide han et støperi i Newport. Mot slutten av 1850-årene begynte han som ingeniør ved et valseverk i Millwall og ble til slutt forretningsførende direktør. I 1864 utviklet han en skytslavett for tunge kanoner som ble tatt i bruk av Royal Navy og av andre europeiske flåtestyrker.«John Hughes», Johnhugheswales.comCurran, Hugh J. (22. februar 2022): «The Welshman who Founded Donetsk, Ukraine, and Why a War is a Disaster for Russia», Juan Cole

I 1869 ervervet Hughes en landeiendom nord for Asovhavet. I 1870 seilte han med nødvendig utrustning og med fagarbeidere til Russland. Der grunnla han en metallurgisk fabrikk nær elven Kalmius, som ble starten på byen Donetsk, som i dag tilhører Ukraina. Det første råjernet ble utvunnet her i 1872. Området rundt fabrikken vokste til raskt og ble et industrielt og kulturelt sentrum for regionen.«Ukraine: Fear for Donetsk after eight-year war escalates», BBC News. 20. mars 2022.«John James Hughes (1814–89)», ERIH

Hughes døde i juni 1889 under en forretningsreise til St. Petersburg.

 Referanser 

 Eksterne lenker 


Kategori:Britiske forretningsfolk
Kategori:Personer fra Merthyr Tydfil